Man met spykergeweer in bors geskietArgieffoto ŉ Man is in ŉ kritiekte toestand nadat hy Donderdag op ŉ kleinhoewe in Benoni, Gauteng, met ŉ spykergeweer in die bors geskiet is. Russel Meiring, ŉ woordvoerder van ER24, het gesê paramedici het die man, in sy 30’s, op die vloer aangetref met ŉ groot spyker wat by sy bors uitgesteek het. “Hy is op die toneel behandel en is met ŉ helikopter na die Charlotte Maxeke-hospitaal geneem vir gevorderde behandeling,” het Meiring gesê. Die man is na bewering per ongeluk deur ŉ kollega geskiet.